Palestiense vrouw ómgekómme nao aanvaring mit Israëlische koloniste - Wikinuujs
Palestiense vrouw ómgekómme nao aanvaring mit Israëlische koloniste
kaart van de Wèstelike Jordaankantj
16 oktoeber 2018 - D'n aafgeloupe vriedig, laat op d'n daag, is Aisha Mohammed Rabi, 'n 47-jäörige Palestijnse vrouw, ómgekómme nao 'n aanvaring mit Israëlische koloniste in de buurt van 'nen doorlaotpos op de naordelike Wèstelike Jordaankantj. De distrikplissie van Judea en Sumeria is 'n óngerzeuk begós nao 't veurval en besjoewt 't es opzèt.
Terwiel zie mit häöre minsj en twie dochters reej waerde 't veurtuug geraak door sjtein die zouwe zeen gegoejd door Israëlische koloniste. Hiejbiej leep de vrouw 'n kopwóndj op. Ze waerde later doedverklaord in 't krankehoes. Doezende Palestiene höbbe häör begraefenis aangedaon in 't dörpke Biddya.
Dit veurval liek in verbandj te sjtaon mit 'n serie geweldjdaojige gebäörtenisse op de Wèstelike Jordaankantj. Twie luuj waerde d'n aafgeloupe dónderdig verwóndj bie 'n sjtaekincident in Samarië. Drie daag daoveur waerde twie Israëliërs vermaord in 'n febrik in Barkan.
In Rare Remark, Trump Envoy Greenblatt Condemns 'Reprehensible' Killing of Palestinian Woman. Amir Tibon - Haaretz, 15 oktoeber 2018
Palestinian woman dies after 'settlers' stone car in West Bank. Aljazeera, 13 oktoeber 2018
Palestinian Probing Charge Palestinian Woman Killed By Jewish Stone Thrower. Khaled Abu Toameh - The Jerusalem Post, 13 oktoeber 2018
Aafkómstig van "https://li.wikinews.org/w/index.php?title=Palestiense_vrouw_ómgekómme_nao_aanvaring_mit_Israëlische_koloniste&oldid=10214"